Al primer volum s'hi troba el jove ninotaire i escriptor d"'El Be Negre", "La Rambla", "L'Esquella de la Torratxa" i "La Publicitat" que veu esfumar-se les seves primeres vacances a causa del sollevament militar de l'any 1936. A aquest episodi el segueix el seu allistament voluntari a les forces republicanes, el front, el darrer dinar amb el pare i els germans i el Tísner capità de l'exèrcit amb vint-i-cinc anys. Al segon volum, Tísner esdevé tinent coronel als vint-i-set anys, per nou minuts, els que transcorregueren des del seu nomenament al lliurament de les armes als gendarmes. En l'endemig, la formació de la 60a Divisió, la batalla de l'Ebre i el pas a l'Estat francès amb 246 homes que miraven una Catalunya perduda malgrat haver posat la vida en perill per defensar-la.